《自避诏岩转东至真武祠》
宋代·王履

金帝俨尊崇，高寒压故宫。
路回秋藓碧，门闭夕阳红。
画壁埋蓬秋，珠栊宿网虫。
腐床留璲瑀，古帐失虬龙。
有几承虚供，无碑表旧踪。
炉烟聊缥渺，檐铎自玲珑。
东失天孙壮，西忘太白雄。
大千惊聚掌，方寸怏填空。
郊岛能持满，关荆敢合从。
未甘扪井手，不数荡云胸。
索价元讥彼，缨情岂在侬。
清方排暑郁，秀已泄春融。
灵气蟠幽壑，冷风吐暗松。
众雄分峛崺，群峭上攒丛。
涨绿迷深浅，凝青护叠重。
侣吁三十洞，嶕喜二千穹。
道士云含岫，畸人鸟脱笼。
便当称白石，何必待青童。
榻旷从伸脚，庵低且鞠躬。
危登传宝贲，掞水割非蒙。
计饭惩过饱，窥粮怕倏穷。
无眠忧曀雨，频起看西东。
暗雾层层豁，寒星点点通。
明朝携往识，分与满山风。

作者简介：（1080—1127）宋开封人，字坦翁。以父荫补三班奉职。哲宗元符间，因上书言朝政阙失，编管新州，徽宗崇宁中入元祐党籍。后复官。钦宗靖康元年，以和议副使出使金，不为所屈，归除相州观察使。又扈从钦宗至金营，遂同被执。后因痛骂金人被杀。